BOX OFFICE: Prem Ratan Dhan Payo breaks opening weekend all time record |
BOX OFFICE: 'प्रेम रतन धन पायो' ने ओपेनिंग वीकेंड में कमाई के सारे रिकॉर्ड तोड़े
By: admin	| Last Updated: Tuesday, 17 November 2015 9:50 AM
नई दिल्ली: बॉलीवुड के सुपरस्टार सलमान खान की फिल्म ‘प्रेम रतन धन पायो’ बॉक्स ऑफिस पर अपने शानदार कमाई की बदौलत कई सारे रिकॉर्ड तोड़ने में कामयाब रही है. इस फिल्म ने ओपेनिंग वीकेंड में इतनी कमाई की है कि अब तक के सारे रिकॉर्ड टूट गए हैं.
तरण आदर्श ने ट्वीट करके इसकी जानकारी दी है. इस फिल्म ने ओपेनिंग वीकेंड में नेट 130 करोड़ की कमाई की है. भारत में इस फिल्म ने ग्रॉस 191 करोड़ की कमाई कर ली है वहीं वर्ल्डवाइड इस फिल्म ने ग्रॉस 250 करोड़ की कमाई कर ली है.
इस फिल्म ने पहले दिन 40.35 करोड़, दूसरे दिन 31.05 करोड़, शनिवार को 30.07 करोड़ और रविवार को 28.30 करोड़ की कमाई की है. और इस तरह इस वीकेंड की पूरी कमाई 129 करोड़ हो गई है.
ओपेनिंग वीकेंड में इतनी कमाई करने वाली यह बॉलीवुड की नंबर वन फिल्म बन गई है. अबतक यह रिकॉर्ड शाहरूख खान की फिल्म ‘हैपी न्यू ईयर’ के नाम था. ‘हैपी न्यू ईयर’ ने ओपेनिंग वीकेंड में 108.06 करोड़ की कमाई की थी.
Web Title: BOX OFFICE: Prem Ratan Dhan Payo breaks opening weekend all time record
और जाने: Box Office happy new year Prem Ratan Dhan Payo Salman Khan shahrukh khan Sonam Kapoor
First Published: Tuesday, 17 November 2015 9:50 AM